《水涨平后散步登北城作二章 其二》
清代·姚燮

狼藉城头云，惨与水光凝。乱山插水底，密舶压山碇。

迥然谁家楼，孤柳索犹剩。似我摇落馀，独拄万象靓。

窭人艰一身，势难活群命。徒借歌哭狂，哆口论时病。

西壁开晚阳，千里纳空映。庶夺元浩还，不受梦气胜。

郊原如大湖，金采一泓定。堤防将就颓，东泄势毋劲。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。